# Referat af HUF- generalforsamling d. 20/1 2018

Tilstede:

Bjarke Sølverbæk, Nanna Schack Telling, Andreas Markert, Anna Vejlgaard, Sofie Slott, Malene Brion Lund og Saynab Farah Dahir

# Dagsorden

1.Valg af dirigent og referent   
2.Formandens beretning  
3.Aflæggelse af regnskab og budget  
4.Valg af poster i bestyrelsen og revisor  
5.Fastsættelse af kontingent for det følgende år  
6.Godkendelse af vedtægtsændringer ang. bestyrelsesposter  
7.Fastsættelse af dato for næste ordinære generalforsamling  
8.Eventuelt

**Ad. 1.**

Andreas Markert er valgt som dirigent og Nanna Schack Telling som referent.

**Ad. 2.**

Formandens beretning:

HUF har haft et godt år med tilbagevendende men også med nye arrangementer. Sommerskriveferien var som altid populær med 20 deltagere og venteliste. Der blev skrevet løs, og samtidig var der plads til spil, strandtur og hygge. I år kan Nanna Foss desværre ikke være med til at arrangere sommerskriveferien, så formand og næstformand har påtaget sig rollen. Flere andre medlemmer har meldt sig til at hjælpe med planlægningen.

Skrivekurset lå sidste år i maj måned, så vi var kun 13 tilmeldte til et ellers inspirerende og produktivt kursus med forfattertvillingerne Søren og Morten Ellemose. I år vil kurset ligge på et tidspunkt, hvor der forhåbentlig ikke er for mange eksaminer, ferie, mm.

Skriveweekenden lå også uheldigt oven i Fantasymessen. Vi bestræber os på at lægge tidspunktet anderledes i år.

Vinterskriveferien var som altid hyggelig med få medlemmer. Det er netop meningen, at vinterskriveferien skal være intim, så den kan foregå i et sommerhus. I år var der kun 6 deltagere med pga. sygdom, men der blev skrevet, hygget og spillet.

Sommerfesten var et hit med flere nye medlemmer. Der var litteraturquiz, brætspil og sang. I år holdes der udklædningsfest 14. april, og vi håber som altid på mange deltagere.

Inspirationsturen blev placeret i oktober, hvilket viste sig at være et uheldigt tidspunkt for mange. 5 huffere tog til Athen og oplevede det historiske vingesus. I år skal vi til Sofia i Bulgarien 1. juli til 8. juli.

Til julecafeen var vi for mange til at sidde rundt om et bord. Den hyggelige tradition består.

Til Bogforum var der et fantastisk sammenhold mellem alle medlemmer, der pakkede op om hinanden til foredrag, oplæsninger, signeringer og reception. Det er skønt at se den store støtte, som medlemmerne giver hinanden.

Som noget nyt var der julefrokost/Disneyfest i Århus. Det var en succes, som vi planlægger at gentage i år. Alle forslag til arrangementer er altid velkomne.

I starten af året udkom den nye novellesamling, Glimt fra tiden der var os. Det blev fejret med en reception i Forfatterforeningens lokaler, hvor der var oplæsning, salg af bøgerne og snak om skrivning. Fremmødet var stort, og humøret højt. I første omgang fik vi ingen lektørudtalelse, hvilket har haft indflydelse på salgstallet. Vores kasserer, Trine Ipsen, har skrev en mail med anmodning om en genovervejelse. Den godtog de, så nu kommer lektørudtalelsen forhåbentlig snart. Vi satser på, at det vil have indflydelse på det fremtidige salg.

HUF har fået mange nye medlemmer i løbet af 2017, og ved årets udgang nåede vi 97 medlemmer. Det er derfor med positivt syn, at vi starter et nyt år i HUF.

**Ad. 3**

Regnskab for 2017 er godkendt. Det ser ud som følger:

**Årsregnskab 2017**

|  |  |
| --- | --- |
| Indtægter |  |
| **Kontingenter** | 14.017,59 |
| **Bogsalg** | 3.521,09 |
| **Sommerskriveferie** | 24.625,00 |
| **Skriveweekend** | 760,00 |
| **Glimt fra tiden der var os** | 3.470,00 |
| **Skrivekursus** | 4.560,00 |
| **Skriverejse** | 15.304,00 |
| I alt | 66.257,68 |

|  |  |
| --- | --- |
| Udgifter |  |
| **Sommerfest** | -357 |
| **Administration** | -3.834,601 |
| **Glimt fra tiden der var os** | -2743,00 |
| **GF (2017)** | -149,65 |
| **Skrivekursus** | -8.484 |
| **Gammel hjemmeside** | -719,21 |
| **Skriverejse** | -15.304 |
| **Julefrokost/Disney fest** | -700 |
| **Skrivelyst** | -5.586,205 |
| **Sommerskriveferie** | -23.107 |
| **Skriveweekend** | -920,55 |
| **Julecafe** | -397 |
| **GF (2018)** | -500 |
| **Fastelavnsfest** | -500 |
| **PR-materiale** | -2.400 |
| I alt | -65.701,8 |

|  |  |
| --- | --- |
| Indtægter | 66.257,68 |
| Udgifter | -65.701,80 |
| I alt | 555,91 |

**Budget for 2018**

Det foreslåede budget for 2018:

|  |  |
| --- | --- |
| Indtægter |  |
| **Kontingenter** | 12.600 |
| **Bogsalg** | 4.000 |
| **Skrivekursus** | 8.000 |
| **Skrivesommerferie** | 25.000 |
| **Skriverejse** | 15.000 |
| **Skriveweekend** | 1.000 |
| Indtægter i alt | 65.600 |

|  |  |
| --- | --- |
| Udgifter |  |
| **Administration** | -3.500 |
| **Hjemmeside** | -1.196 |
| **Skrivelyst** | -6.000 |
| **Arrangementer** | -2.500 |
| **Skat 2017+2016** | -467 |
| **Skrivekursus** | -8.500 |
| **Skrivesommerferie** | -25.000 |
| **Skriverejse** | -15.000 |
| **Skriveweekend** | -1.500 |
| **Print af pr** | -1.000 |
| **Udgifter i alt** | -64.663 |
|  |  |
|  |  |
| I alt | -64.663 |
|  |  |

|  |  |
| --- | --- |
| **Indtægter** | 65.600 |
| **Udgifter** | -64.663 |
| I alt | 937 |

Det blev diskuteret hvorvidt bogsalget var lavt sat. Flere mente det var realistisk at sætte det højere jf. salgstallene fra 2017. Der blev ligeledes argumenteret for at bruge 3000 kr. på nyt PR materiale i stedet for 1000 kr.

Endeligt buget til afstemning ser derfor således ud:

|  |  |
| --- | --- |
| Indtægter |  |
| **Kontingenter** | 12.600 |
| **Bogsalg** | 6.000 |
| **Skrivekursus** | 8.000 |
| **Skrivesommerferie** | 25.000 |
| **Skriverejse** | 15.000 |
| **Skriveweekend** | 1.000 |
| Indtægter i alt | 65.600 |

|  |  |
| --- | --- |
| Udgifter |  |
| **Administration** | -3.500 |
| **Hjemmeside** | -1.196 |
| **Skrivelyst** | -6.000 |
| **Arrangementer** | -2.500 |
| **Skat 2017+2016** | -467 |
| **Skrivekursus** | -8.500 |
| **Skrivesommerferie** | -25.000 |
| **Skriverejse** | -15.000 |
| **Skriveweekend** | -1.500 |
| **Print af pr** | -3.000 |
| **Udgifter i alt** | -64.663 |
|  |  |
|  |  |
| I alt | -64.663 |

|  |  |
| --- | --- |
| **Indtægter** | 65.600 |
| **Udgifter** | -64.663 |
| I alt | 937 |

Budgettet er enstemmigt vedtaget.

**Ad. 4**

Tidligere ad. 6.

På generalforsamlingen 2017 blev det besluttet at ændre i antallet af bestyrelsesposter. Bestyrelsen har derfor tilpasset vedtægterne, så de passer til antal af poster. Det drejer sig om § 4.1 stk. 4, 5, 7 og 8  
§ 4.3 + stk. 1, § 5.2 og § 5.3.  
Alle ændringer blev enstemmigt godkendt. Vedtægterne lægges på hjemmesiden.

**Ad. 5**

Der bliver argumenteret for at sætte kontingentet ned til bl.a. fordi skrivelyst kun udkommer én gang om året og HUF generelt tilbyder mindre til medlemmerne end tidligere. Vi har stadig mange arrangementer, men de fleste koster penge. Det blev foreslået at kontingentet sættes ned fra 165 kr. til 139 kr. eller 149 kr. om året.

139 kr.: 4 stemmer

149 kr.: 7 stemmer

165 kr.: 2 stemmer

Endelig afstemning om kontingent nedsættes til 149 kr. vedtaget med 4 stemmer mod 3.

Punkt til næste generalforsamling: skal kontingentet afskaffes, så man som medlem kun får adgang til arrangementer? Principiel diskussion til næste år, bestyrelsen kommer med et diskussionsoplæg og søger for det tages op på næst generalforsamling.

**Ad. 6**

Tidligere ad. 4

**Kassererposten:** Trine Vivianne Ipsen stiller op som den eneste. Tillidsafstemning: Fuld tillid med syv stemmer.

**Formandsposten:** Anna Vejlgaard stiller op som den eneste. Tillidsafstemning: Fuld tillid med syv stemmer.

**Menige medlemmer:** Bjarke Sølverbæk, Malene Brion Lund, Sofie Slott og Nanna Schack Telling. Tillidsafstemning: Fuld tillid med syv stemmer.

**Revisor:** Michella Rasmussen stiller op. Tillidsafstemning: Fuld tillid med syv stemmer.

**Ad. 7**

Næste generalforsamling bliver d. 2. februar 2019 kl. 13!

**Ad. 8**

1. Forslag til diskussion af, om man skal vælges til næstformand på generalforsamlingen i stedet for som nu, hvor bestyrelsen internt vælger hvem der er næstformand efter generalforsamlingen. Dette tages op af bestyrelsen på næste generalforsamling.
2. Bjarke Sølverbæk har 10 års jubilæum i bestyrelsen! Tillykke!